МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ, на основу члана 54. Закона о државним службеницима („Службени гласник РС“ бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14 и 94/17), члана 17. Уредбе о спровођењу интерног и јавног конкурса за попуњавање радних места у државним органима („Службени гласник РС“ бр. 41/07-пречишћен текст и 109/09), у складу са закључцима Комисије за давање сагласности за ново запошљавање и додатно радно ангажовање код корисника јавних средстава, 51 Број: 112-775/2018 од 30. јануара 2018. године и 51 Број: 112-1692/2018 од 28. фебруара 2018. године, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство грађевинарства, саобраћаја и инфраструктуре, Београд, Немањина 22-26.

**II Радна места која се попуњавају:**

**1. Радно место шеф Одсека, Одсек за превоз путника у друмском саобраћају, Одељење за друмски транспорт, Сектор за друмски транспорт путеве и безбедност саобраћаја, звање самостални саветник - 1 извршилац**

**Опис послова:** Руководи и планира рад Одсека, пружа стручна упутства, координира и надзире рад државних службеника у Одсеку; припрема стручне основе за израду нацрта закона и других прописа у области превоза путника у друмском саобраћају и прати и прилагођава прописе из делокруга рада са релевантним прописима ЕУ; учествује у припреми мишљења о примени прописа и мишљења на прописе надлежних органа; учествује у изради предлога основа за закључивање међународних споразума, учествује на билатералним састанцима, састанцима међународних организација и домаћих институција из области друмског транспорта; координира и прати процес одобравања и оверу нових редова вожње за обављање међународног и међумесног превоза путника, израђује економске анализе оправданости међународног линијског превоза путника и учествује у дефинисању подстицајних мера за унапређење развоја линијског и ванлинијског превоза путника у друмском саобраћају; координира издавање лиценци за пружање станичних услуга, израду решења о упису у регистар редова вожње у међумесном превозу путника, издавање дозвола за међународни превоз путника; стара се о изради специмена контигената дозвола за превоз путника страних превозника и обезбеђује правовремено штампање и размену наведених контигената са министарствима других земаља надлежним за област транспорта; учествује у процесу прилагођавања и тестирања софтверског решења у складу са законском регулативом и пословним процесима рада; обавља и друге послове по налогу начелника Одељења.

**Услови:** Стечено високо образовање из стручне области саобраћајно инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару, познавање енглеског језика.

**Стручне оспособљености, знање и вештине које се проверавају у изборном поступку**: Познавање Закона о превозу путника у друмском саобраћају, Закона о општем управном поступку, Законa о безбедности саобраћаја на путевима, Правилника о условима и поступку усаглашавања предлога реда вожње са регистрованим редовима вожње у међумесном превозу, Правилника о путном листу за домаћи ванлинијски превоз путника, Правилника о путном листу за међународни ванлинијски превоз путника (Правилник о изгледу и садржини књиге путних листова, изгледу и садржини обрасца путног листа, као и начин попуњавања путног листа), Правилника о садржини обрасца реда вожње, садржини и начину вођења регистра и начину овере реда вожње у међумесном превозу, Правилника о условима додељивања дозвола за ванлинијски превоз домаћим превозницима и начину коришћења и раздуживања дозвола за ванлинијски превоз које су размењене са надлежним органом државе преко чије територије се обавља превоз и Правилника о садржају елабората о економској оправданости успостављања линије, бонитету домаћег превозника и о начину одређивања домаћег превозника за успостављање линије у међународном јавном превозу путника - усмено; познавање рада на рачунару - практичном провером рада на рачунару; познавање енглеског језика - увидом у сертификат или други доказ (оверена фотокопија индекса); вештина аналитичког резоновања и логичког закључивања, организационе способности и вештина руковођења - посредно, путем стандардизованих тестова; вештина комуникације - усмено.

**2. Радно место шеф Одсека, Одсек за превоз терета у друмском саобраћају, Одељење за друмски транспорт, Сектор за друмски транспорт путеве и безбедност саобраћаја, звање самостални саветник - 1 извршилац**

**Опис послова**: Руководи и планира рад Одсека, пружа стручна упутства, врши координацију и надзор рада државних службеника у Одсеку; учествује у поступку усклађивања прописа из делокруга Одсека са релевантним прописима ЕУ; учествује у припреми и присуствује билатералним и састанцима међународних организација из области друмског транспорта; учествује у дефинисању стратегије развоја транспорта у Републици Србији и у пројектима везаним за циљеве из акционог плана стратегије; израђује планове, извештаје, информације и одговоре на молбе, захтеве и представке из делокруга рада Одсека и надзире припрему мишљења и одговора из делокруга Одсека; учествује у процесу припреме мишљења о примени прописа и мишљења на прописе надлежних органа; учествује у процесу прилагођавања и тестирања софтверског решења у складу са законском регулативом и пословним процесима рада; стара се о изради специмена контигената дозвола за превоз терета страних превозника и обезбеђује правовремено штампање и размену наведених контигената са министарствима других земаља надлежним за област транспорта; спроводи процедуру утврђивања Годишњег плана и ревизија расподеле страних дозвола за превоз терета домаћим превозницима, учествује у процесу обраде и организације доделе и раздужења појединачних, временских и мултилатералних дозвола за међународни превоз терета, обавља и друге послове по налогу начелника Одељења.

**Услови:** Стечено високо образовање из стручне области саобраћајно инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару, познавање енглеског језика.

**Стручне оспособљености, знање и вештине које се проверавају у изборном поступку:** Познавање Законa о превозу терета у друмском саобраћају, Закона о општем управном поступку, Законa о безбедности саобраћаја на путевима, Уредбе о расподели страних дозвола за међународни јавни превоз ствари домаћим превозницима, Правилника о начину доделе нерасподељених појединачних дозвола за међународни јавни превоз ствари домаћим превозницима и Правилника о техничким условима у погледу буке и емисије загађивача и техничко-експлоатационе услове у погледу безбедности саобраћаја као и обрасце потврда произвођача или овлашћеног представника произвођача у Републици Србији о испуњености техничких услова у погледу буке и емисије загађивача и о испуњености техничко-експлоатационих услова у погледу безбедности саобраћаја и образац потврде коју издаје Министарство - усмено; познавање рада на рачунару - практичном провером рада на рачунару, познавање енглеског језика - увидом у сертификат или други доказ (оверена фотокопија индекса); вештина аналитичког резоновања и логичког закључивања, организационе способности и вештина руковођења - посредно, путем стандардизованих тестова; вештина комуникације - усмено.

**3. Радно место за стручно-оперативне послове, Одсек за лиценцирање и сертификацију у друмском саобраћају*,* Одељење за друмски транспорт, Сектор за друмски транспорт путеве и безбедност саобраћаја, звање сарадник - 1 извршилац**

**Опис послова**: Обрађује захтеве за пријаву и промену возног парка превозника који обављају превоз у друмском саобраћају; учествује у припреми и обради захтева за нумерисање сертификата за возила која обављају превоз у друмском саобраћају; води евиденцију и врши архивирање издатих нумерисаних сертификата и других докумената о возном парку превозника; врши обраду, израду и уручивање лиценци за обављање јавног превоза у друмском саобраћају, сертификата за одговорна лица и потврде за возаче у превозу терета, води регистар издатих лиценци и извода лиценци сертификата за одговорна лица и потврде за возаче у превозу терета; учествује у изради информација, белешки и извештаја из делокруга Одсека и остале послове по налогу шефа Одсека.

**Услови:** Стечено високо образовање из стручне области саобраћајно инжењерство или из научне области економске науке на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, најмање три године радног искуства у струци, положен државни стручни испит и познавање рада на рачунару.

**Стручне оспособљености, знање и вештине које се проверавају у изборном поступку:** Познавање Законa о превозу терета у друмском саобраћају, Закона о општем управном поступку, Законa о безбедности саобраћаја на путевима, Правилника о изгледу и садржини обрасца захтева за издавање лиценце за превоз и продужење рока важења лиценце за превоз, обрасце лиценце за превоз и извода лиценце за превоз, као и начин стављања на увид јавности информације о издатим и одузетим лиценцама за превоз и Правилника о техничким условима у погледу буке и емисије загађивача и техничко-експлоатационе услове у погледу безбедности саобраћаја као и обрасце потврда произвођача или овлашћеног представника произвођача у Републици Србији о испуњености техничких услова у погледу буке и емисије загађивача и о испуњености техничко-експлоатационих услова у погледу безбедности саобраћаја и образац потврде коју издаје Министарство - усмено; познавање рада на рачунару - практичном провером рада на рачунару; вештина комуникације - усмено.

**4. Радно место за стручно-оперaтивне послове управљања путном инфраструктуром, Група за одржавање путева, Сектор за друмски транспорт, путеве и безбедност саобраћаја, звање самостални саветник - 1 извршилац**

**Опис послова**: Обавља послове праћења и контроле пројеката на терену у складу са пројектно-техничком документацијом, врши контролу достављене документације о извођењу радова; координира рад представника управљача државних путева и о томе сачињава извештаје; сарађује са органима локалне самоуправе, страним и домаћим инвеститорима на пољу инвестиција, као и са извођачима радова и стручним надзором; пружа стручна упутства и учествује у припреми нових инвестиционих пројеката; израђује извештаје о реализацији појединачних пројеката и предлаже мере за унапређење; прати реализацију уговорених обавеза током реализације пројеката; контролише динамику реализације пројеката и израђује извештаје; обавља и друге послове по налогу руководиоца Групе.

**Услови:** Стечено високо образовање из стручне области грађевинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару.

**Стручне оспособљености, знање и вештине које се проверавају у изборном поступку:** Познавање Закон о планирању изградњи и Закона о јавним путевима - усмено; познавање рада на рачунару - практичном провером рада на рачунару; вештина комуникације - усмено.

**5. Радно место за послове техничког регулисања саобраћаја, Група за одржавање путева, Сектор за друмски транспорт путеве и безбедност саобраћаја, звање самостални саветник - 1 извршилац**

**Опис послова**: Врши преглед техничке и пратеће документације везане за послове техничког регулисања саобраћаја; израђује решења везана за техничко регулисање саобраћаја и постављање сталне и привремене саобраћајне сигнализације; дефинише нова решења везана за саобраћајну сигнализацију праћењем прописа и стандарда и учествује у припреми стручних основа за израду нацрта закона и предлога других прописа; припрема стручна мишљења о примени прописа и упутстава; учествује у раду Комисије за стандарде из области саобраћајне сигнализације, припрема одговоре на дописе у вези са техничким регулисањем саобраћаја на државним путевима; врши ажурирање евиденције издатих аката, прикупља податке за израду периодичних извештаја Групе, припрема извештај о раду и обавља и друге послове по налогу руководиоца Групе.

**Услови:** Стечено високо образовање из стручне области саобраћајно инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару, познавање енглеског језика.

**Стручне оспособљености, знање и вештине које се проверавају у изборном поступку:** познавање Закона о јавним путевима, Закона о безбедности саобраћаја на путевима и Закона о општем управном поступку - усмено; познавање рада на рачунару - практичном провером рада на рачунару; познавање енглеског језика - увидом у сертификат или други доказ (оверена фотокопија индекса); вештина комуникације - усмено.

**6. Радно место инспектор железничког саобраћаја за саобраћајно-машинске послове, Група за инспекцијске послове железнице, Сектор за инспекцијски надзор, звање самостални саветник - 1 извршилац**

**Опис послова:** Врши инспекцијски надзор у експлоатацији, одржавању, изградњи и реконструкцији структурних и функционалних подсистема железнице, као и на индустријским железницама из домена саобраћајне и машинске струке; врши инспекцијски надзор у организацији, одвијању и безбедности и интероперабилности железничког саобраћаја из домена саобраћајне струке; проверава испуњеност услова за управљање инфраструктуром и испуњеност услова за превоз лица путника и робе у железничком саобраћају из из домена саобраћајне струке; проверава спровођење прописаних саобраћајних мера безбедности на путним прелазима и местима укрштања пруге из домена саобраћајне струке; израђује предлоге извештаја и анализа безбедности железничког саобраћаја у односу на интероперабилност и стање структурних и функционалних подсистема железнице и њихових делова са аспекта безбедности саобраћаја; Врши инспекцијски надзор у експлоатацији, одржавању, производњи и реконструкцији шинских вучних и вучених возила на јавним и на индустријским железницама и индустријским колосецима ; Врши инспекцијски надзор техничко-колских послова, Врши инспекцијски надзор у експлоатацији, одржавању, изградњи и реконструкцији жичара за транспорт; проверава испуњеност услова за управљање капацитетима вучних и вучених возила, техничко-колским капацитетима, жичаре за транспорт лица, доноси решења, подноси пријаве; припрема одговоре по жалбама и захтевима физичких и правних лица; обавља и друге послове по налогу руководиоца Групе.

**Услови:** Стечено високо образовање из научне, односно стручне области машинско или саобраћајно инжењерство (област железнички саобраћај) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару, положен возачки испит „Б“ категорије.

**Стручне оспособљености, знање и вештине које се проверавају у изборном поступку:** Познавање Закона о општем управном поступку, Закона о железници, Закона о безбедности и интероперабилности железнице и Закона о инспекцијском надзору - усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности - посредно, путем стандардизованих тестова, вештина комуникације - усмено.

**7.** **Радно место за поступање по захтевима за приступ информацијама од јавног значаја, заштиту података о личности и израду плана интегритета, Група за правне послове, Одељење за правне, кадровске и опште послове, Секретаријат Министарства, звање саветник - 1 извршилац**

**Опис послова:** Прима и евидентира захтеве за информације од јавног значаја и заштиту података о личности; врши обраду захтева и, према добијеним подацима од сектора, припрема одговор подносиоцу; обезбеђује увид у документ који садржи тражену информацију; израђује нацрте решења којим се одбија захтев за приступ информацијама од јавног значаја, као и нацрте других управних аката из области слободног приступа информацијама од јавног значаја; пружа тражиоцима неопходну помоћ за остваривање њихових права утврђених законом; остварује сарадњу са Повереником за информације од јавног значаја и заштиту података о личности и Заштитником грађана; врши пријаву успостављених евиденција о подацима о личности Поверенику; израђује извештаје о спроведеним поступцима у вези са информацијама од јавног значаја и заштите података о личности; обавља послове везане за припрему и спровођење плана интегритета; учествује у изради аката на имплементацији плана интегритета; припрема и ажурира податке за информатор о раду Министарства; обавља и друге послове по налогу руководиоца Групе.

**Услови:** Стечено високо образовање из научне области правне науке или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, познавање рада на рачунару.

**Стручне оспособљености, знање и вештине које се проверавају у изборном поступку:** Познавање Закона о слободном приступу информацијама од јавног значаја, Закона о заштити података о личности, Закона о Агенцији за борбу против корупције и Закона о општем управном поступку - усмено; познавање рада на рачунару - практичном провером рада на рачунару; вештина комуникације - усмено.

**III** **Заједничко за сва радна места**

**Место рада:** Београд

**Рок за подношење пријава:** Рок за подношење пријаваје 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**Општи услови за запослење**: држављанство Републике Србије, да је учесник конкурса пунолетан, да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**Докази који се прилажу уз пријаву на конкурс**: потписана пријава са биографијом и наводима о досадашњем радном искуству са назначеним радним местом на које се конкурише; изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима, са којом стручном спремом и у ком периоду је стечено радно искуство).

Оригинал или оверена фотокопија сертификата или другог доказа о познавању енглеског језика (за радна места под бројем 1, 2 и 5).

Оверена фотокопија или очитана возачка дозвола (за радно место под бројем 6).

Државни службеник који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради, или решење да је нераспоређен.

Уколико се уз пријаву на конкурс прилажу фотокопије доказа, исте морају бити оверене код јавног бележника, у суду или општини.

**Напомена:**

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Сви докази прилажу се у оригиналу или фотокопији овереној код јавног бележника, у суду или  општини.

Фотокопије докумената које нису оверене од надлежног органа неће се разматрати.  
  
Одредбом члана 9. и члана 103. Закона о општем управном поступку („Службени гласник РС”, број 18/16) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.  
  
Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам. Изјаву о сагласности за прикупљање података на јавном конкурсу за попуњавање извршилачких радних места је могуће преузети на web страници Службе за управљање кадровима, на адреси  [www.suk.gov.rs](http://www.suk.gov.rs) у делу „Документи-Обрасци“. Попуњену изјаву је неопходно доставити уз напред наведене доказе како би орган могао даље да поступа.

**IV Адреса на коју се подносе пријаве**: Министарство грађевинарства, саобраћаја и инфраструктуре, Секретаријат Министарства - Одељење за правне, кадровске и опште послове, Београд, Немањина 22-26, са назнаком: „За јавни конкурс“.

**V Лице задужено за давање обавештења о јавном конкурсу**: Радмила Матић, тел: 011/3622-064.

**VI Место, дан и време када ће се спровести изборни поступак**:

Са кандидатима који конкуришу на наведена радна места и чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове за рад на оглашеним радним местима, провера стручних оспособљености, знања и вештина која се вреднују у изборном поступку обавиће се у просторијама Службе за управљање кадровима, Нови Београд, Булевар Михајла Пупина 2 (источно крило) и Министарства грађевинарства, саобраћаја и инфраструктуре, Нови Београд, Омладинских бригада 1 и Београд, Немањина 22-26, почев од 10.05.2018. године.

О свему претходно наведеном кандидати ће бити благовремено обавештени телефоном или електронском поштом, на бројеве или адресе које су навели у својим пријавама.

**Напомене:**

За оглашена радна места радни однос се заснива на неодређено време. Кандидати који конкуришу на више радних места, подносе појединачне пријаве у којима наводе уз коју од пријава су приложили тражена документа. Кандидати који први пут заснивају радни однос у државном органу подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада. Кандидати са положеним правосудним испитом, уместо доказа о положеном државном стручном испиту подносе доказ о положеном правосудном испиту. Пријаве уз које нису приложени сви потребни докази у оригиналу или фотокопији, као и непотпуне, неблаговремене, недопуштене и неразумљиве пријаве, биће одбачене.

Овај оглас се објављује на web страници Министарства грађевинарства, саобраћаја и инфраструктуре: [www.mgsi.gov.rs](http://www.mgsi.gov.rs), на web страници Службе за управљање кадровима: [www.suk.gov.rs](http://www.suk.gov.rs), на порталу е-управе: [www.e.uprava.gov.rs](http://www.e.uprava.gov.rs), на огласној табли, web страници и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.